ધરમપુરમાં રાહદારીઓ તથા ગ્રાહકોથી સતત ભરચક રહેતા લવજી ગલી તરીકે ઓળખાતા વિસ્તારમાં સ્થિત જલારામ શોપિંગ સેન્ટરમાં પ્રથમ માળે ચાલતી વી. પી. આંગડીયા એન્ડ કુરિયર ર્સિવસ નામની આંગડિયા પેઢીના સંચાલક શ્રવણજી સારસંગ ઠાકોર આજે સવારે ૧૦-૪૫ કલાકે દુકાનમાં હાજર હતાં, તે સમયે અચાનક દુકાનમાં પ્રવેશેલા બે અજાણ્યા ઇસમોએ, તુમ્હારે પાસ જો ભી પૈસે હો વો હમેં દે દો, તેમ હિન્દીમાં બોલીને, બંનેએ દેશી તમંચો કાઢતા જ સંચાલકે સતર્કતા વાપરીને લુંટારુઓને ધક્કો મારી, બૂમાબૂમ કરી મૂક્તા, આજુબાજુમાંથી દોડી આવેલા લોકોએ બંનેને ઝડપી પાડયા હતાં અને બંનેની ધુલાઈ કરી પોલીસને સોંપી દીધા હતાં.